หมอกควันจังหวัดยะลา ล่าสุด พบ PM 2.5 ยังเกินมาตรฐานประชาชนกลุ่มเสี่ยง หมั่นดูแลสุขภาพ สวมหน้ากากอนามัย ติดตามสถานการณ์อย่างต่อเนื่อง
สถานการณ์หมอกควันจังหวัดยะลา คุณภาพอากาศขึ้น-ลง ล่าสุดพบ PM 2.5 ยังเกินมาตรฐาน ประชาชนกลุ่มเสี่ยงหมั่นดูแลสุขภาพ สวมหน้ากากอนามัย ติดตามสถานการณ์อย่างต่อเนื่อง          จากสถานการณ์หมอกควันที่ได้เข้าปกคลุมท้องฟ้าในพื้นที่เขตเมืองยะลา ตั้งแต่วันที่ 18 กันยายน 2562 ถึง 20 กันยายน 2562 ส่งผลให้คุณภาพอากาศจังหวัดยะลา อยู่ในระดับเริ่มมีผลกระทบต่อสุขภาพ ค่า PM 2.5 เกินค่ามาตรฐาน          ล่าสุดเช้าวันนี้ (21 ก.ย. 62) พบว่าตั้งแต่ช่วงเช้ามีหมอกในช่วงเช้าเข้ามาปกคลุม ร่วมกับกลุ่มควันไฟป่าทั่วท้องฟ้าจำนวนมาก ซึ่งตลอดทั้งวันเมื่อวานนี้ (20 ก.ย. 62) ปริมาณฝุ่นละอองได้ลดระดับลงเรื่อย ๆ จนอยู่ในระดับคุณภาพเกณฑ์อากาศปานกลาง และในวันนี้กลับเพิ่มปริมาณขึ้น          จากรายงานคุณภาพอากาศของกรมควบคุมมลพิษ เมื่อเวลา 07.00 น. วันนี้ ในพื้นที่ตำบลสะเตง อำเภอเมือง จังหวัดยะลา มีปริมาณฝุ่นละออง ขนาดไม่เกิน 2.5 ไมครอน (PM 2.5) มีค่า 56 ไมโครกรัมต่อลูกบาศก์เมตร (?g/m3) อยู่ในเกณฑ์เริ่มมีผลกระทบ          ส่วนสถานการณ์คุณภาพอากาศพื้นที่ภาคใต้ คุณภาพอากาศอยู่ในระดับ คุณภาพดีมากถึงเริ่มมีผลกระทบต่อสุขภาพ สารมลพิษทางอากาศที่ตรวจพบเกินมาตรฐาน ได้แก่ ฝุ่นละออง ขนาดไม่เกิน 2.5 ไมครอน (PM 2.5) ตรวจพบค่าระหว่าง 12-62 ไมโครกรัมต่อลูกบาศก์เมตร (?g/m3) เกินมาตรฐานที่บริเวณ เกินมาตรฐานที่บริเวณตำบลสะเตง อำเภอเมือง จังหวัดยะลา , ตำบลหาดใหญ่ อำเภอหาดใหญ่ จังหวัดสงขลา          ทั้งนี้ประชาชนทั่วไปยังสามารถทำกิจกรรมกลางแจ้งได้ตามปกติ ส่วนเด็ก คนชรา หญิงมีครรภ์ และผู้ป่วยที่มีโรคประจำตัวในกลุ่มโรคทางเดินหายใจ และโรคหัวใจและหลอดเลือด ซึ่งเป็นกลุ่มเสี่ยงต้องเฝ้าระวังสุขภาพ สวมใส่หน้ากากอนามัยทุกครั้งเมื่อออกนอกบ้าน รวมถึงงดทำกิจกรรมกลางแจ้ง หากมีอาการผิดปกติควรรีบพบแพทย์#หมอกควันจังหวัดยะลา #PM 2.5 ยังเกินมาตรฐาน #สำนักข่าวกรมประชาสัมพันธ์ #NNT #ILOVETHAILAND